Diari Oficial de la Generalitat Valenciana


Sumari del DOGV 2870, del 15-11-1996 (1996/839991)

RESOLUCIÓ de 18 de setembre de 1996, de la Conselleria d'Agricultura i Medi Ambient, per la qual es retira el reconeixement com a organització de productors de fruites i hortalisses amb reconeixement específic per a cítrics a l'entitat Sat núm. 9426 Rusticas Cox.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2870

Data del DOGV
:   15-11-1996

Secció del DOGV
:   ALTRES DISPOSICIONS

Número del document
:   1996/839991


Data del document
:   18-09-1996

Organisme emissor
:   Conselleria d'Agricultura i Medi Ambient

Tipus de document
:   Resolució

RESOLUCIó de 18 de setembre de 1996, de la Conselleria d'Agricultura i Medi Ambient, per la qual es retira el reconeixement com a organització de productors de fruites i hortalisses amb reconeixement específic per a cítrics a l'entitat Sat núm. 9426 Rusticas Cox.   
La Sat núm. 9426 Rusticas Cox va ser reconeguda com a organització de productors de fruites i hortalisses amb reconeixement específic per a cítrics amb data 3 de novembre de 1993 i número de registre 406.  
D'acord amb la proposta del director general de Comercialització, Indústria Agroalimentària i Relacions Agràries, la Sat núm. 9426 Rusticas Cox, no compleix la reglamentació corresponent a les organitzacions de productors de fruites i hortalisses, en particular l'article 13, apartat 1.b del Reglament ZZS 0021/72, pel que fa a l'obligatorietat de vendre per mitjà de l'organització de productors tota la seua producció del producte o productes respecte als quals s'hagueren associat.  
Concedit el tràmit d'audiència amb registre d'eixida de data 2 de gener de 1996, i atès que les al·legacions presentades no desvirtuen l'informe esmentat, del qual es conclou l'incompliment de la normativa, de conformitat amb l'article 2 apartat 1 del Reglament ZLR 0131/90, de la Comissió de 7 de setembre i l'article 2 del Reglament WKL 0778/90, del Consell, de 7 de maig de 1990, en particular en la modificació que inclou l'article 13 apartat 1; Reial Decret 652/91, de 22 d'abril, i Reial Decret 509/1992, de 14 de maig, pel qual es regula el reconeixement de les organitzacions de productors de fruites i hortalisses. Resolc  
Retirar a la Sat núm. 9426 Rusticas Cox, el reconeixement com a organització de productors de fruites i hortalisses amb reconeixement específic per a cítrics, amb efecte des de la data de publicació d'aquesta resolució en el Diari Oficial de la Generalitat Valenciana.  
Aquesta resolució s'haurà de comunicar a la Direcció General de Produccions i Mercats Agrícoles, del Ministeri d'Agricultura, Pesca i Alimentació, a fi que se'n tramite la baixa del Registre d'Organitzacions de Productors.  
Aquesta resolució posa fi a la via administrativa, i contra ella es podrà interposar un recurs contenciós administratiu en el termini de dos mesos des del dia de la notificació, davant la Sala Contenciosa Administrativa del Tribunal Superior de Justícia de la Comunitat Valenciana. Caldrà comunicar prèviament la interposició del recurs jurisdiccional a la Conselleria d'Agricultura i Medi Ambient.  
València, 18 de setembre de 1996.- La consellera d'Agricultura i Medi Ambient: M. àngels Ramón-Llin i Martínez.